b'\n_START_ARTICLE_\nElektri\xc4\x8dno kolo\n_START_PARAGRAPH_\nElektri\xc4\x8dno kolo, elektri\xc4\x8dni bicikel tudi e-bike ali e-kolo, je dvokolo z integriranim elektromotorjem za pogon. Obstaja veliko tipov elektri\xc4\x8dnih koles: od takih, ki samo asistirajo pri pedaliranju pa do mo\xc4\x8dnej\xc5\xa1ih, ki so po sposobnostih precej podobni mopedom. E-kolesa uporabljajo polnilne baterije, ki jih je mo\xc5\xbeno ve\xc4\x8dkrat napolniti. Dosegajo hitrosti do 30 km/h pa tudi izvedbe \xc4\x8dez 45 km/h so mo\xc5\xbene._NEWLINE_Obstajajo razli\xc4\x8dna pravila in zakoniki v dr\xc5\xbeavah glede sposobnosti, najve\xc4\x8dkrat je omejena maksimalna hitrost. Nekje so e-kolesa certificirana kot navadna kolesa, drugje pa kot mopedi ali motorna kolesa, slednji po navadi za mo\xc4\x8dnej\xc5\xa1e modele. Npr. v New Yorku so elektri\xc4\x8dna kolesa celo prepovedana, ker naj bi bila prenevarna. Na drugi strani, na Kitajskem pa posel cveti in celo zamenjujejo motorna kolesa in tudi standardna kolesa.\n_START_SECTION_\nZgodovina\n_START_PARAGRAPH_\nPrva E-kolesa so se pojavila ob koncu 19.stoletja. Leta 1895 je Ogden Bolton Jr patentiral kolo z baterijo in DC elektromotorjem ._NEWLINE_V 1990s so se pojavili sistemi za krmiljenje navora in mo\xc4\x8di. Leta 1992 se je pojavilo e-kolo Zike. Imelo je NiCd baterijio in 850 gramov te\xc5\xbeak elektromotor. Proizvodnja je bila zelo nizka._NEWLINE_Med letoma 1993 in 2004 je proizvodnja precej narasla._NEWLINE_Na Kitajskem je narasla proizvodnja od 56,000 enot v letu 1998 do 21 milijonov leta 2010. Trenunto je tam 120 milijonov e-koles._NEWLINE_Za primerjavo je leta 1995 bilo proizvedeno 107 milijonov standardnih koles.'